**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.07.2023, ora 08.00 – 02.07.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 02.07.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 01.07.2023, la ora 11:30, atenţionarea hidrologică nr. 81-COD GALBEN, valabilă în intervalul 01.07.2023, ora 18:00-02.07.2023, ora 14:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE** pe râurile din bazinele hidrografice: Crişul Alb – bazin amonte S.H. Vaţa de Jos şi afluenţii aferenţi sectorului aval S.H. Vaţa de Jos **(judeţele: Hunedoara şi Arad)**, Mureş – afluenţii aferenţi sectorului aval S.H. Gelmar **(judeţele: Hunedoara şi Arad)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău **(judeţul Timiş)**, Timiş – bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj, Pogăniş – bazin amonte Ac. Cadar Duboz **(judeţele: Caraş Severin şi Timiş)**, Bârzava – bazin superior şi afluenţi bazin mijlociu şi inferior **(judeţele: Caraş Severin şi Timiş)**, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş Severin)**, Cerna – bazin superior şi afluenţi bazin mijloiciu şi inferior **(judeţele: Gorj şi Caraş Severin)**, Dunăre – afluenţii mici aferenţi sectorului amonte confluenţă cu râul Desnăţui **(judeţele: Caraş Severin, Mehedinţi şi Dolj)**, Desnăţui – bazin amonte Ac. Fântânele şi afluenţii aferenţi sectorului aval Ac. Fântânele **(judeţele: Mehedinţi şi Dolj)**, Jiu – bazin amonte S.H. Sadu şi afluenţii aferenţi sectorului aval S.H. Sadu – amonte S.H. Rovinari **(judeţele: Hunedoara şi Gorj)**, Motru – bazin superior şi afluenţi bazin mijlociu şi inferior **(judeţele: Gorj şi Mehedinţi)**, Jiu – afluenţii de dreapta aferenţi sectorului aval confluenţă cu râul Motru – amonte S.H. Podari **(judeţele: Mehedinţi şi Dolj)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri din judeţele: Hunedoara, Timiş şi Caraş Severin.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:* ***ARAD, CARAŞ-SEVERIN, DOLJ, GORJ, HUNEDOARA, MEHEDINŢI şi TIMIŞ*** (7 prefecturi) ***– COD GALBEN.***

**Debitele au fost în general în scădere**, exceptând râurile din bazinele hidrografice: Vedea, Argeş, Bârlad, Prutul mijlociu și inferior și afluenții acestuia şi cele din Dobrogea, unde au fost staționare, iar pe râurile din bazinele hidrografice: Bârzava, Caraş, Nera, Cerna şi pe unele râuri mici din Banat şi Oltenia debitele au fost în creştere ca urmare a precipitaţiilor căzute în interval şi propagării.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Someșul Mic, Crișul Alb, Arieș, Târnava Mare, cursul mijlociu și inferior al Mureșului (aval de staţia hidrometrică Ocna Mureş) și afluenții din bazinul inferior al acestuia, Bega, Bârzava, Moraviţa, Caraş, Nera, pe cursurile superioare ale Vişeului şi Ialomiţei, pe cursul Jiului, pe cursul inferior al Râmnicului Sărat şi pe unii afluenţi ai Oltului (Mădăraş, Teliu, Ghimbăşel, Turcul, Şercaia, Hârtibaciu, Sălătrucel, Olăneşti, Olteţ) și mai mici (sub 30% din normalele lunare) pe râurile din bazinele hidrografice ale Bârladului şi Jijiei.

În interval a fost emisă o **avertizare hidrologică** pentru fenomene imediate.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fiîn general în scădere**, exceptând râurile din bazinele hidrografice: Vedea, Argeș, Bârlad, Prut şi cele din Dobrogea, unde vor fi staționare.

Pe râurile din bazinele hidrografice: Bârzava, Caraş, Nera, Cerna, Jiu și bazinul superior al Timișului debitele vor fi în creștere datorită precipitațiilor prognozate și propagării.

Sunt posibile scurgeri pe versanți, torenți, pâraie cu formarea de viituri rapide şi creşteri mai importante de niveluri şi debite, cu posibile efecte de inundații locale pe unele râuri mici din Banat și Oltenia datorită precipitațiilor sub formă de aversă, cu caracter torenţial şi mai însemnate cantitativ, prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 01-02.07.2023 **a fost în scădere, având valoarea de** **5000 m3/s**, sub media multianuală a lunii **iulie (6400 m3/s).**

În aval de Porţile de Fier debitele au fost în general în scădere.

**Debitul la intrarea în ţară** (secţiunea Baziaş) **va fi în scădere (4800 m3/s).**

În aval de Porțile de Fier debitele vor fi în scădere.

***Se situează în faza I de apărare următoarele sectoare de dig:***

-Canton km. 30- Ciulineț, Ciulineț–Isaccea, Pardina, Crișan, Letea, Gorgova, Sfântu Gheorghe, Tudor Vladimirescu, R3, R4 (din administrarea ANAR); Chilia Veche (din administrarea consiliilor locale) (jud. Tulcea).

***Se situează în faza a II-a de apărare următoarele sectoare de dig:***

-Nufăru-Victoria (din administrarea consiliului local)-(jud. Tulcea).

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 50 mc/s;

-r. Dâmbovița: ac. Văcărești: 15 mc/s;

-CA2: 0,5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

-treapta II - pentru S.C. AQUAVAS S.A. VASLUI – Sucursala Vaslui din acumularea Solești.

**2.** **Situaţia meteorologică în intervalul 01.07.2023, ora 09.00 –02.07.2023, ora 06.00**

**Administraţia Naţională de Meteorologie (A.N.M.) a emis în data de 01.07.2023, la ora 10:00, atenţionarea meteorologică nr. 77, astfel:**

**-informare meteorologică pentru întreg teritoriul țării, valabilă în intervalul 01.07.2023, ora 18:00-02.07.2023, ora 23:00, vizând instabilitate atmosferică: „**În intervalul menționat vor fi perioade cu averse, descărcări electrice, izolat grindină și local intensificări ale vântului, cu viteze de 45...55 km/h. Astfel de manifestări se vor semnala în seara zilei de sâmbătă (01 iulie) și în noaptea de sâmbătă spre duminică (01/02 iulie) în regiunile vestice și sud-vestice, iar duminică (02 iulie) îndeosebi la deal și munte, precum și în sud-est. Local se vor acumula cantități de apă de 15...25 l/mp și izolat peste 30 l/mp.”

**-COD GALBEN în intervalul 01.07.2023, ora 18:00-02.07.2023, ora 06:00, vizând instabilitate atmosferică temporar accentuată:** „în intervalul menționat, în Banat, sudul Crișanei și Oltenia, local vor fi perioade cu instabilitate atmosferică accentuată. Aceasta se va manifesta prin averse și cu caracter torențial, descărcări electrice, intensificări de scurtă durată ale vântului (cu rafale de 55...70 km/h), pe arii restrânse vijelii și grindină. În intervale scurte de timp cantitățile de apă vor fi de 20...25 l/mp și izolat de peste 40 l/mp.”

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-c*ă*tre toate prefecturile* (42 de prefecturi) *–* ***informare meteorologică****;*

*-c*ă*tre prefecturile judeţelor:* ***ARAD, CARAŞ-SEVERIN, DOLJ, GORJ, HUNEDOARA, MEHEDINŢI, OLT, TELEORMAN şi TIMIŞ*** (9 prefecturi)***-COD GALBEN.***

**În ţară** vremea a continuat să se încălzească și a devenit călduroasă îndeosebi în regiunile sudice și în estice. Treptat, începând din orele amiezii, în jumătatea de sud-vest a țării au fost înnorări temporar accentuate, averse ce au avut și caracter torențial și descărcări electrice. Izolat cantitățile au depășit 15...20 l/mp. În restul teritoriului cerul a fost variabil. Vântul a avut intensificări de scurtă durată îndeosebi în timpul ploilor, cu rafale ce au depășit 55 km/h, iar în zona localităților Băilesti și Drobeta-Turnu Severin au fost consemnate vijelii. Temperaturile maxime s-au încadrat între 25 de grade la Ocna Șugatag și 33 de grade la București, Amzacea, Medgidia, Fetești, Cernavodă, Călărași, Grivița, Urziceni, Zimnicea, Slobozia, Oltenița, Alexandria, Turnu Măgurele, Bechet și Băilești. La ora 6 temperatura aeruluiavea valori cuprinse între 9 grade la Joseni, Miercurea Ciuc și Toplița și 23 de grade la Sulina.

**Observaţie:** în intervalul de diagnoză au fost în vigoare 6 mesaje pentru fenomene meteorologice periculoase imediate: 1 avertizare cod portocaliu emisă de către SRPV Timișoara și 5 atenționări cod galben (3 emise de către SRPV Timișoara și câte 1 de către SRPV Sibiu și SRPV Craiova).

**La Bucureşti** vremea a fost frumoasă și a devenit călduroasă. Cerul a fost variabil, cu unele înnorări spre finalul intervalului. Vântul a suflat slab până la moderat. Temperatura maximă a fost de 33 de grade, iar la ora 06 se înregistrau 17 grade la stația meteo Băneasa, 18 grade la Afumați și 20 de grade la Filaret.

**3. Prognoza meteorologică în intervalul 02.07.2023, ora 09.00–03.07.2023, ora 9.00**

**În ţară** vremea va fi în general instabilă. Cu precădere ziua, în cea mai mare parte a țării, local vor fi perioade cu înnorări temporar accentuate, averse, descărcări electrice și intensificări de scurtă durată ale vântului. Izolat vor fi vijelii și căderi de grindină. Pe arii restrânse - în intervale scurte de timp sau prin acumulare - mai ales în nord-vest, centru și în zonele de munte se vor înregistra cantități de apă de peste 20...25 l/mp. Temperaturile maxime, în scădere față de ziua precedentă, exceptând regiunile estice și sud-estice unde vor caracteriza încă o vreme călduroasă, se vor încadra în general între 25 și 34 de grade, iar minimele între 12 și 21 de grade.

**La Bucureşti** vremea va fi în general instabilă și, cu precădere după-amiaza, vor fi înnorări temporar accentuate, averse, descărcări electrice și intensificări de scurtă durată ale vântului. Temperatura maximă, în scădere față de ziua precedentă, se va situa în jurul valorii de 30 de grade, iar cea minimă va fi de 16...18 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE